Document ID: 31997R1390

KOMMISSIONENS FORORDNING (EF) Nr. 1390/97 af 18. juli 1997 om ændring af forordning (EF) nr. 1091/94 om visse gennemførelsesbestemmelser til Rådets forordning (EØF) nr. 3528/86 om beskyttelse af skovene i Fællesskabet mod luftforurening
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3528/86 af 17. november 1986 om beskyttelse af skovene i Fællesskabet mod luftforurening (1), senest ændret ved forordning (EF) nr. 307/97 (2), særlig artikel 3, stk. 2, og
ud fra følgende betragtninger:
I henhold til artikel 2, stk. 1, tredje led, i forordning (EØF) nr. 3528/86 er formålet med EF-aktionen af hjælpe medlemsstaterne med at gennemføre en intensiv og permanent overvågning af skovøkosystemerne i de permanente observationsområder;
i henhold til artikel 2, stk. 2, i forordning (EØF) nr. 3528/86 sender medlemsstaterne Kommissionen de data, der indsamles gennem nettet af observationsområder til intensiv og permanent overvågning;
dette net er blevet oprettet af medlemsstaterne i henhold til bilag I til Kommissionens forordning (EF) nr. 1091/94 (3), ændret ved forordning (EF) nr. 690/95 (4), de fælles metoder og formateringen af de data, der fremsendes til den løbende oversigt over kronernes tilstand, oversigten over jordbundens og nålenes/bladenes tilstand, tilvækst- og depositionsmålinger og meteorolgiske observationer, er fastsat i bilag III til IX til forordning (EF) nr. 1091/94;
resultaterne af indsamlingen og analysen af udvaskningsprøver registreres allerede, og den fælles metode og dataformatet skal føjes til forordning (EF) nr. 1091/94;
resultaterne af observationerne i de permanente observationsområder til permanent overvågning af skovøkosystemerne bør fremsendes til Kommissionen en gang om året;
de i denne forordning fastsatte foranstaltninger er i overensstemmelse med udtalelse fra Den Stående Skovbrugskomité -
UDSTEDT FØLGENDE FORORDNING:
Artikel 1
I forordning (EF) nr. 1091/94 foretages følgende ændringer:
1) Artikel 1, stk. 2, affattes således:
»2. I de permanente observationsområder gennemføres der intensiv og permanent overvågning af skovøkosystemerne. Den omfatter den løbende oversigt over kronernes tilstand, oversigten over jordbundens og nålenes/bladenes tilstand og målinger af tilvækst, deposition, vejrforhold og udtagning og analyse af udvaskningsprøver, der foretages efter objektive metoder og analyseres efter etablerede metoder.«
2) Artikel 1, stk. 3, affattes således:
»3. Inden udgangen af hvert år forelægger medlemsstaterne mindst alle de data, der er målt i løbet af det foregående år for hvert enkelt permanent observationsområde, for Kommissionen i standardiseret format som angivet i bilag VIIa sammen med en dataledsagerapport som angivet i bilag VIIb. Desuden forelægges der hvert år inden den 31. december en situationsrapport for Kommissionen om evalueringer og fortolkninger af resultater på nationalt plan som angivet i bilag VIIb.«
3) Artikel 1, stk. 4, affattes således:
»4. De tekniske bestemmelser står i bilag III til X.«
4) I artikel 2, stk. 1, indsættes følgende led efter sidste led:
»- til at gennemføre prøvetagningen og analysen af udvaskningen.«
5) Bilag II, formular 2a og 2b, afløses af bilag I til nærværende forordning.
6) Bilag III ændres i henhold til bilag II til nærværende forordning.
7) Bilag VIIa ændres i henhold til bilag III til nærværende forordning.
8) Bilag VIIb afløses af bilag IV til nærværende forordning.
9) Bilag V til nærværende forordning indsættes som bilag X.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 1997.

Labels: 12
15
6
20